b'\n_START_ARTICLE_\nNegatyvus \xc4\xafrodymas\n_START_PARAGRAPH_\nNegatyvus \xc4\xafrodymas yra teiginys, kad ka\xc5\xbekas neegzistuoja, jei tai nebuvo steb\xc4\x97ta. Nors \xe2\x80\x9egyvenimi\xc5\xa1ku\xe2\x80\x9c po\xc5\xbei\xc5\xabriu toks teiginys atrodo labai racionalus, formaliosios logikos po\xc5\xbei\xc5\xabriu jis yra klaidingas. \xc4\xaerodymo nebuvimas dar n\xc4\x97ra nebuvimo \xc4\xafrodymas._NEWLINE_Nors negatyvus \xc4\xafrodymas ir yra logi\xc5\xa1kai klaidingas, juo da\xc5\xbenai remiasi \xc4\xafvairios mokslo \xc5\xa1akos, kadangi praktikoje jis da\xc5\xbeniausiai pasiteisina._NEWLINE_Paplitusios negatyvaus \xc4\xafrodymo argument\xc4\x85 paneigian\xc4\x8dios fraz\xc4\x97s \xe2\x80\x9e\xc4\xafrodymo nebuvimas n\xc4\x97ra nebuvimo \xc4\xafrodymas\xe2\x80\x9c klaidinga interpretacija yra manymas, kad kvestionuojamas objektas grei\xc4\x8diausiai egzistuoja, tik kol kas tam n\xc4\x97ra \xc4\xafrodym\xc5\xb3. Taip bandoma \xe2\x80\x9e\xc4\xafrodyti\xe2\x80\x9c sielos, Dievo ir kit\xc5\xb3 pana\xc5\xa1i\xc5\xb3 dalyk\xc5\xb3 egzistencija. Tuo tarpu \xc5\xbei\xc5\xabrint formaliai logi\xc5\xa1kai, toks objektas turi vienodas galimybes tiek egzistuoti, tiek neegzistuoti. Praktikoje prisilaikoma po\xc5\xbei\xc5\xabrio, kad jis grei\xc4\x8diausiai neegzistuoja, kitaip tekt\xc5\xb3 sutikti su prielaida, kad galb\xc5\xabt egzistuoja begalyb\xc4\x97 dalyk\xc5\xb3, kokius tik kieno vaizduot\xc4\x97 paj\xc4\x97gi i\xc5\xa1galvoti. Kadangi joki\xc5\xb3 kvestionuojamo objekto buvimo \xc4\xafrodym\xc5\xb3 n\xc4\x97ra, tekt\xc5\xb3 sutikti, kad \xc5\xbemogus j\xc4\xaf sugalvojo atsitiktinai. Suprantama, tikimyb\xc4\x97, kad atsitiktinai sugalvota fantazija sutaps su i\xc5\xa1 tikro egzistuojan\xc4\x8diu objektu yra menka.'